**บทที่ ๑**

**สถานการณ์สาธารณภัยของจังหวัดนครราชสีมา**

**๑.๑ สภาพทั่วไปของจังหวัด**

จังหวัดนครราชสีมา ตั้งอยู่ในภาคตะวันออกเฉียงเหนือ บนที่ราบสูงโคราช ละติจูด 15 องศาเหนือ ลองติจูด 102 องศาตะวันออก สูงจากระดับน้ำทะเลปานกลาง 187 เมตร ตัวจังหวัดอยู่ห่างจากกรุงเทพมหานคร โดยทางรถยนต์ 255 กิโลเมตร และโดยทางรถไฟ 264 กิโลเมตร มีพื้นที่ 20,493.964 ตารางกิโลเมตร หรือประมาณ 12,808,728 ไร่ คิดเป็นร้อยละ 12.12 ของพื้นที่ภาคตะวันออกเฉียงเหนือ มีอาณาเขตติดต่อกับจังหวัดใกล้เคียง ดังนี้

ทิศเหนือ ติดต่อกับ จังหวัดชัยภูมิ และจังหวัดขอนแก่น

ทิศใต้ ติดต่อกับ จังหวัดปราจีนบุรี จังหวัดนครนายก และจังหวัดสระแก้ว

ทิศตะวันออก ติดต่อกับ จังหวัดบุรีรัมย์ และจังหวัดขอนแก่น

ทิศตะวันตก ติดต่อกับ จังหวัดสระบุรี และจังหวัดลพบุรี

korat01

**แผนที่จังหวัดนครราชสีมา**

**สภาพภูมิประเทศ**

สภาพภูมิประเทศของจังหวัดนครราชสีมา มีทั้งที่เป็นภูเขาสูง ที่ราบลุ่ม พื้นที่ลูกคลื่น

ลอนตื้นและพื้นที่ลูกคลื่นลอนลึก ซึ่งสามารถแบ่งออกเป็น 4 บริเวณ คือ

1) บริเวณเทือกเขาและที่สูงทางตอนใต้ของจังหวัดมีความสูงจากระดับน้ำทะเลมากกว่า 250 เมตร อยู่ในบริเวณอำเภอปากช่อง อำเภอปักธงชัย อำเภอวังน้ำเขียว อำเภอครบุรี และอำเภอเสิงสาง เทือกเขานี้เป็นต้นกำเนิดของแม่น้ำลำธารหลายสายที่ไหลไปทางตะวันออกของภาค ได้แก่ แม่น้ำมูล ลำแชะ ลำพระเพลิง และลำปลายมาศ พื้นที่ระหว่างเทือกเขาส่วนใหญ่มีลักษณะเป็นลูกคลื่นลอนลึกและลูกคลื่นลอนตื้น ตอนล่างของหุบเขามีความลาดชันค่อนข้างมาก ทำให้มีการชะล้างพังทลายของหน้าดินในบริเวณนี้ค่อนข้างสูง

2) บริเวณที่สูงทางตอนกลางของจังหวัดมีความสูงจากระดับน้ำทะเล 200-250 เมตร อยู่ในเขตอำเภอด่านขุนทด อำเภอสีคิ้ว อำเภอเทพารักษ์ อำเภอพระทองคำ ตอนล่างของอำเภอโนนไทย อำเภอขามทะเลสอ อำเภอเมืองนครราชสีมา อำเภอสูงเนิน ตอนบนของอำเภอปักธงชัย และอำเภอครบุรี อำเภอโชคชัย อำเภอหนองบุญมาก อำเภอจักราช และอำเภอเสิงสาง ลักษณะพื้นที่ส่วนใหญ่เป็นลูกคลื่นลอนตื้นยกเว้นบริเวณใกล้เชิงเขามีลักษณะเป็นพื้นที่ลูกคลื่นลอนลึก พื้นที่บางส่วนเป็นที่ราบลุ่มริมฝั่งแม่น้ำไหลผ่านหลายสาย ได้แก่ ลำแชะ ลำพระเพลิง ลำตะคอง ลำน้ำมูลและลำจักราช

3) พื้นที่ลูกคลื่นทางตอนเหนือของจังหวัด มีความสูงจากระดับน้ำทะเลประมาณ 200 เมตร อยู่ในเขตอำเภอขามสะแกแสง ตอนบนของอำเภอโนนไทย อำเภอคง ทางทิศตะวันตกของอำเภอบัวใหญ่ อำเภอบ้านเหลื่อม อำเภอห้วยแถลง และอำเภอชุมพวง อำเภอลำทะเมนชัย มีลักษณะเป็นพื้นที่ลูกคลื่นลอนตื้นที่สูงสลับที่นา บางตอนเป็นพื้นที่ราบลุ่มบริเวณริมฝั่งแม่น้ำลำเชียงไกร และลำปลายมาศ

4) บริเวณที่ราบลุ่มทางตอนเหนือของจังหวัด มีความสูงจากระดับน้ำทะเลน้อยกว่า 200 เมตร อยู่ในเขตอำเภอบัวใหญ่ อำเภอคง อำเภอโนนสูง อำเภอประทาย อำเภอพิมาย อำเภอสีดา   
อำเภอบัวลาย และอำเภอเมืองยาง มีลักษณะเป็นพื้นที่ลูกคลื่นลอนตื้น และมีที่ราบลุ่มบริเวณริมฝั่งแม่น้ำ  **สภาพภูมิอากาศ**

ลักษณะอากาศทั่วไปของจังหวัดนครราชสีมาอยู่ภายใต้อิทธิพลของมรสุม 2 ชนิด คือ

มรสุมตะวันออกเฉียงเหนือ (เริ่มตั้งแต่ประมาณกลางเดือนตุลาคมถึงเดือนกุมภาพันธ์) มรสุมนี้มีแหล่งกำเนิดจากบริเวณความกดอากาศสูงในซีกโลกเหนือแถบประเทศมองโกเลียและจีนพัดพาเอามวลอากาศเย็นและแห้งเข้ามาปกคลุมประเทศไทย ทำให้บริเวณจังหวัดนครราชสีมาประสบกับภาวะอากาศหนาวเย็นและแห้งแล้งโดยทั่วไป ส่วนมรสุมอีกชนิดหนึ่งคือมรสุมตะวันตกเฉียงใต้ (เริ่มตั้งแต่เดือนพฤษภาคมถึงเดือนตุลาคม) มรสุมนี้มีแหล่งกำเนิดจากบริเวณความกดอากาศสูงในซีกโลกใต้ บริเวณมหาสมุทรอินเดีย ซึ่งพัดออกจากศูนย์กลางเป็นลมตะวันออกเฉียงใต้และเปลี่ยนเป็นลมตะวันตกเฉียงใต้ เมื่อพัดข้ามเส้นผ่านศูนย์สูตร พัดพาเอามวลอากาศชื้นจากมหาสมุทรอินเดียมาสู่ประเทศไทย ทำให้บริเวณจังหวัดนครราชสีมามีเมฆมากและฝนตกชุกโดยทั่วไป

**ลักษณะทางการปกครอง**

จังหวัดนครราชสีมา มีรูปแบบการปกครองและการบริหารราชการ ออกเป็น 3 ส่วน คือ

1. การบริหารราชการส่วนกลาง มีส่วนราชการสังกัดส่วนกลางตั้งหน่วยงานปฏิบัติ

หน้าที่ในจังหวัดอยู่ประมาณ 196 หน่วย (รวมทั้งหน่วยงานอิสระ 26 หน่วย รัฐวิสาหกิจ 27 หน่วย)

(2) การบริหารราชการส่วนภูมิภาค มีส่วนราชการสังกัดส่วนภูมิภาคประจำจังหวัด 30 หน่วย ปัจจุบันจังหวัดนครราชสีมา แบ่งการปกครองออกเป็น 32 อำเภอ 287 ตำบล 3,743 หมู่บ้าน ประกอบด้วย

1. อำเภอเมืองนครราชสีมา 17. อำเภอบัวใหญ่

2. อำเภอแก้งสนามนาง 18. อำเภอบ้านเหลื่อม 3. อำเภอขามทะเลสอ 19. อำเภอประทาย 4. อำเภอขามสะแกแสง 20. อำเภอปักธงชัย

5. อำเภอคง 21. อำเภอปากช่อง

6. อำเภอครบุรี 22. อำเภอพระทองคำ

7. อำเภอจักราช 23. อำเภอพิมาย

8. อำเภอเฉลิมพระเกียรติ 24. อำเภอเมืองยาง

9. อำเภอชุมพวง 25. อำเภอลำทะเมนชัย

10. อำเภอโชคชัย 26. อำเภอวังน้ำเขียว

11. อำเภอด่านขุนทด 27. อำเภอสีคิ้ว

12. อำเภอเทพารักษ์ 28. อำเภอสีดา

13. อำเภอโนนแดง 29. อำเภอสูงเนิน

14. อำเภอโนนไทย 30. อำเภอเสิงสาง

1. 15. อำเภอโนนสูง 31. อำเภอหนองบุญมาก
2. 16. อำเภอบัวลาย 32. อำเภอห้วยแถลง

ประชากรแยกเป็นรายอำเภอ ดังนี้

1.อำเภอเมืองนครราชสีมา มีประชากร จำนวน 351,158 คน

เป็นเพศชาย จำนวน 166,668 คน

เป็นเพศหญิง จำนวน 184,490 คน

2.อำเภอแก้งสนามนาง มีประชากร จำนวน 37,274 คน

เป็นเพศชาย จำนวน 18,554 คน

เป็นเพศหญิง จำนวน 18,720 คน

3.อำเภอขามทะเลสอ มีประชากร จำนวน 25,712 คน

เป็นเพศชาย จำนวน 12,667 คน

เป็นเพศหญิง จำนวน 13,045 คน

4.อำเภอขามสะแกแสง มีประชากร จำนวน 33,294 คน

เป็นเพศชาย จำนวน 16,617 คน

เป็นเพศหญิง จำนวน 16,677 คน

5.อำเภอคง มีประชากร จำนวน 76,052 คน

เป็นเพศชาย จำนวน 37,522 คน

เป็นเพศหญิง จำนวน 38,530 คน

6.อำเภอครบุรี มีประชากร จำนวน 80,419 คน

เป็นเพศชาย จำนวน 39,755 คน

เป็นเพศหญิง จำนวน 40,664 คน

7.อำเภอจักราช มีประชากร จำนวน 67,875 คน

เป็นเพศชาย จำนวน 33,864 คน

เป็นเพศหญิง จำนวน 34,011 คน

8.อำเภอเฉลิมพระเกียรติ มีประชากร จำนวน 30,944 คน

เป็นเพศชาย จำนวน 15,167 คน

เป็นเพศหญิง จำนวน 15,777 คน

9.อำเภอชุมพวง มีประชากร จำนวน 74,295 คน

เป็นเพศชาย จำนวน 37,065 คน

เป็นเพศหญิง จำนวน 37,230 คน

10.อำเภอโชคชัย มีประชากร จำนวน 49,162 คน

เป็นเพศชาย จำนวน 23,880 คน

เป็นเพศหญิง จำนวน 25,282 คน

11.อำเภอด่านขุนทด มีประชากร จำนวน 109,853 คน

เป็นเพศชาย จำนวน 54,398 คน

เป็นเพศหญิง จำนวน 55,455 คน

12.อำเภอเทพารักษ์ มีประชากร จำนวน 25,167 คน

เป็นเพศชาย จำนวน 12,715 คน

เป็นเพศหญิง จำนวน 12,452 คน

13.อำเภอโนนแดง มีประชากร จำนวน 21,166 คน

เป็นเพศชาย จำนวน 10,372 คน

เป็นเพศหญิง จำนวน 10,794 คน

14.อำเภอโนนไทย มีประชากร จำนวน 55,202 คน

เป็นเพศชาย จำนวน 27,083 คน

เป็นเพศหญิง จำนวน 28,119 คน

15.อำเภอโนนสูง มีประชากร จำนวน 87,185 คน

เป็นเพศชาย จำนวน 42,823 คน

เป็นเพศหญิง จำนวน 44,362 คน

16.อำเภอบัวลาย มีประชากร จำนวน 22,055 คน

เป็นเพศชาย จำนวน 10,996 คน

เป็นเพศหญิง จำนวน 11,059 คน

17.อำเภอบัวใหญ่ มีประชากร จำนวน 82,956 คน

เป็นเพศชาย จำนวน 41,293 คน

เป็นเพศหญิง จำนวน 41,663 คน

18.อำเภอบ้านเหลื่อม มีประชากร จำนวน 17,554 คน

เป็นเพศชาย จำนวน 8,732 คน

เป็นเพศหญิง จำนวน 8,812 คน

19.อำเภอประทาย มีประชากร จำนวน 71,663 คน

เป็นเพศชาย จำนวน 35,687 คน

เป็นเพศหญิง จำนวน 35,946 คน

20.อำเภอปักธงชัย มีประชากร จำนวน 107,344 คน

เป็นเพศชาย จำนวน 52,257 คน

เป็นเพศหญิง จำนวน 55,087 คน

21.อำเภอปากช่อง มีประชากร จำนวน 157,870 คน

เป็นเพศชาย จำนวน 77,489 คน

เป็นเพศหญิง จำนวน 80,021 คน

22.อำเภอพระทองคำ มีประชากร จำนวน 37,550 คน

เป็นเพศชาย จำนวน 18,643 คน

เป็นเพศหญิง จำนวน 18,907 คน

23.อำเภอพิมาย มีประชากร จำนวน 122,159 คน

เป็นเพศชาย จำนวน 60,131 คน

เป็นเพศหญิง จำนวน 62,028 คน

24.อำเภอเมืองยาง มีประชากร จำนวน 19,909 คน

เป็นเพศชาย จำนวน 10,080 คน

เป็นเพศหญิง จำนวน 9,829 คน

25.อำเภอลำทะเมนชัย มีประชากร จำนวน 28,137 คน

เป็นเพศชาย จำนวน 14,003 คน

เป็นเพศหญิง จำนวน 14,134 คน

26.อำเภอวังน้ำเขียว มีประชากร จำนวน 43,133 คน

เป็นเพศชาย จำนวน 21,471 คน

เป็นเพศหญิง จำนวน 21,662 คน

27.อำเภอสีคิ้ว มีประชากร จำนวน 104,653 คน

เป็นเพศชาย จำนวน 51,527 คน

เป็นเพศหญิง จำนวน 53,126 คน

28.อำเภอสีดา มีประชากร จำนวน 20,412 คน

เป็นเพศชาย จำนวน 10,162 คน

เป็นเพศหญิง จำนวน 10,250 คน

29อำเภอสูงเนิน มีประชากร จำนวน 70,271 คน

เป็นเพศชาย จำนวน 34,444 คน

เป็นเพศหญิง จำนวน 35,827 คน

30.อำเภอเสิงสาง มีประชากร จำนวน 56,634 คน

เป็นเพศชาย จำนวน 28,323 คน

เป็นเพศหญิง จำนวน 28,311 คน

31.อำเภอหนองบุญมาก มีประชากร จำนวน 71,643 คน

เป็นเพศชาย จำนวน 35,063 คน

เป็นเพศหญิง จำนวน 36,580 คน

32.อำเภอห้วยแถลง มีประชากร จำนวน 70,122 คน

เป็นเพศชาย จำนวน 35,237 คน

เป็นเพศหญิง จำนวน 34,885 คน

(3) การบริหารราชการส่วนท้องถิ่น มี 3 รูปแบบ

1) องค์การบริหารส่วนจังหวัด 1 แห่ง คือ องค์การบริหารส่วนจังหวัดนครราชสีมา

2) เทศบาล 75 แห่ง ประกอบด้วย

- เทศบาลนคร 1 แห่ง คือ เทศบาลนครนครราชสีมา

- เทศบาลเมือง 4 แห่ง คือ เทศบาลเมืองปากช่อง เทศบาลเมืองบัวใหญ่

เทศบาลเมืองสีคิ้ว และเทศบาลเมืองเมืองปัก

- เทศบาลตำบล 70 แห่ง

3) องค์การบริหารส่วนตำบล จำนวน 258 แห่ง รายละเอียดสามารถสืบค้นข้อมูล

ได้ที่ www.koratlocal.go.th และ www.nakhonratchasima.go.th

**จำนวนประชากร**

จังหวัดนครราชสีมา มีจำนวนประชากร ณ วันที่ 31 ธันวาคม 2561 จำนวนทั้งสิ้น 2,646,401 คน เป็นชาย จำนวน 1,303,951 คน เป็นหญิง จำนวน 1,342,450 คน

ที่มา : ระบบสถิติทางการทะเบียน กรมการปกครอง 31 ธันวาคม 2561

**เส้นทางคมนาคม**

การคมนาคมในจังหวัดนครราชสีมา สะดวกสบายทั้งทางรถยนต์และรถไฟ เนื่องจากเป็นศูนย์กลางการคมนาคมในภาคตะวันออกเฉียงเหนือและเป็นจังหวัดที่เป็นประตูสู่ภาคอีสานรวมถึงการเดินทางโดยเครื่องบินที่ใช้เวลาเพียง 45 นาที สำหรับผู้ที่ต้องการความรวดเร็วในการเดินทาง

**1. ทางรถยนต์**

กรุงเทพมหานคร ไปตามทางหลวงหมายเลข 1 (ถนนพหลโยธิน) แยกเข้า ทางหลวงหมายเลข 2 ที่จังหวัดสระบุรี ตรงไปจนถึงจังหวัดนครราชสีมา ระยะทางประมาณ 255 กิโลเมตร หรือจะเลือกเส้นทางสายทางหลวงหมายเลข 304 (ถนนสายนครราชสีมา - ปักธงชัย) จากกรุงเทพมหานคร ผ่านมีนบุรี จังหวัดฉะเชิงเทรา อำเภอพนมสารคาม อำเภอกบินทร์บุรี อำเภอวังน้ำเขียว อำเภอปักธงชัย เข้าสู่ตัวเมืองจังหวัดนครราชสีมา ระยะทางประมาณ 273 กิโลเมตร

สำหรับการเดินทางโดยรถโดยสารประจำทาง มีความสะดวกสบาย เนื่องจากมีรถโดยสารประจำทางปรับอากาศ ป.1 และ ป.2 และรถโดยสารประจำทางธรรมดา ออกเดินทางตลอด 24 ชั่วโมง ผู้โดยสารจากกรุงเทพมหานคร สามารถขึ้นรถได้ที่สถานีขนส่งสายภาคตะวันออกเฉียงเหนือ (หมอชิต 2) ถนนกำแพงเพชร 2 และสำหรับผู้โดยสารจากจังหวัดนครราชสีมา สามารถขึ้นรถได้ที่สถานีขนส่งผู้โดยสารจังหวัดนครราชสีมา แห่งที่ 1 ถนนบุรินทร์ และสถานีขนส่งผู้โดยสาร แห่งที่ 2 ถนนมิตรภาพ ตำบลในเมือง อำเภอเมืองนครราชสีมา

**2. ทางรถไฟ**

จังหวัดนครราชสีมา มีเส้นทางรถไฟสายตะวันออกเฉียงเหนือผ่าน 2 สาย คือ

- เส้นทางกรุงเทพมหานคร - จังหวัดอุบลราชธานี

- เส้นทางกรุงเทพมหานคร - จังหวัดหนองคาย

รถไฟทั้งสองสายจะแยกกันที่ชุมทางถนนจิระ อำเภอเมืองนครราชสีมา จังหวัดนครราชสีมา นอกจากนี้ยังมีรถไฟอีกสายหนึ่ง ซึ่งแยกที่ชุมทางแก่งคอย คือ สายอำเภอแก่งคอย จังหวัดสระบุรี - อำเภอบัวใหญ่ จังหวัดนครราชสีมา ในเขตจังหวัดนครราชสีมา มีสถานีรถไฟ รวม 38 สถานี และ 2 ชุมทาง รวม 40 สถานี สถานีหลักในการขนส่งผู้โดยสารและสินค้า คือ สถานีนครราชสีมา และสถานีชุมทางบัวใหญ่

**3. ทางอากาศ**

การขนส่งทางอากาศนับเป็นอีกทางเลือกหนึ่งที่ตอบสนองความต้องการในการเดินทาง

และขนส่งสินค้าของชาวจังหวัดนครราชสีมาและจังหวัดใกล้เคียง ท่าอากาศยานนครราชสีมา ตั้งอยู่ที่อำเภอ

เฉลิมพระเกียรติ จังหวัดนครราชสีมา อยู่ห่างจากตัวเมืองประมาณ 26 กิโลเมตร ในเส้นทางไปยังอำเภอ

จักราช ปริมาณการจราจร สืบเนื่องมาจากการคมนาคมทางบกที่สะดวกสบายเป็นเหตุให้ผู้โดยสารนิยมเส้นทางทางบก ประกอบกับในอนาคตมีการวางแผนส่งเสริมการจราจรทางบกให้สะดวกยิ่งขึ้นทั้งรถไฟความเร็วสูง Mass Rapid Transit และมีโครงการจัดสร้างรางรถไฟทางคู่ ซึ่งจะช่วยให้สามารถเดินทาง

จากกรุงเทพมหานคร มายังนครราชสีมา ภายใน 45 นาที

**การขนส่งทางรถยนต์โดยระบบทางหลวงชนบท**

จังหวัดนครราชสีมา มีเส้นทางหลวงชนบททั้งสิ้น 66 เส้นทาง รวมระยะทางทั้งสิ้น 1,395.790 กิโลเมตร เป็นผิวถนนลาดยาง 1,279.251 กิโลเมตร เป็นผิวถนนคอนกรีต 6.888 กิโลเมตร และเป็นผิวถนนลูกรัง 109.651 กิโลเมตร

ตารางแสดงจำนวน ระยะทางรวม ชนิดผิวจราจร ทางหลวงชนบทจังหวัดนครราชสีมา

|  |  |  |  |  |  |
| --- | --- | --- | --- | --- | --- |
| **จังหวัด** | **จำนวนสายทางหลวงชนบท** | **ระยะทางรวม**  **(กม.)** | **ชนิดผิวจราจร** | | |
| **ลาดยาง (กม.)** | **คอนกรีต (กม.)** | **ลูกรัง (กม.)** |
| นครราชสีมา | 66 | 1,395.790 | 1,279.251 | 6.888 | 109.651 |

ที่มา : สำนักทางหลวงชนบทที่ 5 (นครราชสีมา)

**ลักษณะการประกอบอาชีพ**

จังหวัดนครราชสีมา มีจำนวนพื้นที่ทั้งหมด 12.80 ล้านไร่ เป็นพื้นที่ทำการเกษตรประมาณ 8.70 ล้านไร่ หรือคิดเป็นร้อยละ 67.97 ของพื้นที่ทั้งหมด โดยพื้นที่ส่วนใหญ่จะปลูกข้าวและพืชไร่ โดยมันสำปะหลังมีมูลค่าการผลิตมากที่สุด คือ 10,085 ล้านบาท ปัญหาหลักในการทำการเกษตร คือ ปัญหาดินเค็ม ซึ่งมีพื้นที่ดินเค็ม 3,849,254 ไร่ หรือร้อยละ 30.05 ของพื้นที่ทั้งจังหวัด ส่วนใหญ่ขาดการปรับปรุงบำรุงดินหรือมีการปรับปรุงดินแต่ยังไม่เพียงพอต่อการเจริญเติบโตของพืช และมีครัวเรือนเกษตรกรรวมทั้งหมด 326,587 ครัวเรือน

( ที่มา : สำนักงานสถิติจังหวัดนครราชสีมา )

**สภาพลุ่มน้ำและการพัฒนาลุ่มน้ำ**

แหล่งน้ำธรรมชาติที่สำคัญของจังหวัดนครราชสีมามี 9 ลุ่มน้ำโดยมีพื้นที่ลุ่มน้ำประมาณ 20,905 ตารางกิโลเมตร อำเภอที่ได้รับน้ำจากลุ่มน้ำได้แก่ อำเภอชุมพวง พิมาย ห้วยแถลง จักราช โนนสูง เมืองนครราชสีมา เสิงสาง ครบุรี โชคชัย ปักธงชัย สูงเนิน ปากช่อง ขามทะเลสอ สีคิ้ว โนนไทย ประทาย โนนแดง บัวใหญ่ ขามสะแกแสง คง แก้งสนามนาง บ้านเหลื่อม หนองบุญมาก รวม 23 อำเภอ มีรายละเอียดลุ่มน้ำต่างๆ ดังนี้

**ลุ่มน้ำมูล** ต้นกำเนิดเกิดจากเขาวง และเขาละมัง ของเทือกเขาสันกำแพงในเขต อำเภอปักธงชัยไหลจากทิศใต้ขึ้นไปทางทิศเหนือ ผ่านท้องที่อำเภอปักธงชัย อำเภอจักราช วกไปทางตะวันออกเฉียงเหนือผ่านอำเภอโนนสูง อำเภอพิมาย และอำเภอชุมพวง ลำน้ำสายหลัก คือแม่น้ำมูล มีน้ำไหลตลอดปีและค่อนข้างมากในฤดูฝน ประชากรตามริมฝั่งลุ่มน้ำมูล ส่วนใหญ่ประกอบอาชีพทำนาและทำไร่ นอกจากนี้ลุ่มน้ำมูลยังมีโครงการชลประทานขนาดใหญ่ คือโครงการเขื่อนพิมาย สร้างกั้นลำน้ำที่อำเภอพิมาย รวมทั้งฝายหินทิ้ง และโครงการสูบน้ำด้วยไฟฟ้าเพื่อนำน้ำไปใช้ประโยชน์ทางการเกษตร

**ลุ่มน้ำลำมาศตอนปลาย** มีลำน้ำสายหลักคือลำมาศ ซึ่งมีต้นน้ำอยู่ในอำเภอเสิงสาง คือ ลุ่มน้ำมาศตอนต้น ไหลผ่านอำเภอลำปลายมาศ จังหวัดบุรีรัมย์ แล้วไหลเข้าสู่จังหวัดนครราชสีมา เป็นลุ่มน้ำลำมาศตอนปลาย โดยไหลลงสู่แม่น้ำมูลที่ตอนเหนือของอำเภอชุมพวง ประชากรส่วนใหญ่ตามริมฝั่งลำน้ำประกอบอาชีพทำนา และทำไร่เป็นส่วนใหญ่มีน้ำไหลตลอดปี แต่ฤดูแล้งจะมีปริมาณน้ำน้อยจนไม่สามารถนำมาใช้ในการเกษตรได้

**ลุ่มน้ำลำมาศตอนต้น** มีลำน้ำสายหลักคือลำมาศ ซึ่งเกิดจากลำห้วยเพียก ลำห้วยโทนและห้วยอื่นๆ ไหลมารวมกันแล้วไหลเข้าสู่อำเภอนางรอง จังหวัดบุรีรัมย์ ต้นน้ำเกิดจากเทือกเขาในเขตอุทยานแห่งชาติทับลาน ของอำเภอครบุรี และอำเภอเสิงสาง น้ำไหลลงสู่ที่ต่ำอย่างรวดเร็วในฤดูฝนทำให้ดินดูดซับน้ำได้น้อยเกิดการชะล้างหน้าดินสูง ทำให้ลำน้ำตื้นเขินเร็วและไม่สามารถกักเก็บน้ำได้ มีโครงการชลประทานเขื่อนลำปลายมาศอยู่ในพื้นที่ลุ่มน้ำ แต่ประชากรส่วนใหญ่ที่ได้รับประโยชน์อยู่ในเขตจังหวัดบุรีรัมย์ นอกจากนี้ยังมีอ่างเก็บน้ำขนาดกลางและขนาดเล็กอีกหลายแห่ง

**ลุ่มน้ำลำจักราช** มีลำน้ำสายหลักคือลำจักราช ซึ่งเกิดจากห้วยสาระเพ็ชร และห้วยจักราชในอำเภอหนองบุญมาก แล้วไหลสู่แม่น้ำมูลในอำเภอพิมาย มีน้ำไหลเฉพาะช่วงฤดูฝน ประชากรส่วนใหญ่ประกอบอาชีพทำนาและทำไร่ ลำห้วยตอนต้นมีความลาดชันมาก ราษฎรสร้างฝายเป็นช่วงๆ ค่อนข้างมากบริเวณลุ่มน้ำมีอ่างเก็บน้ำขนาดกลางและขนาดเล็ก

**ลุ่มน้ำลำมูลบน – ลำพระเพลิง** มีลำน้ำสายหลักคือ ลำพระเพลิง ลำมูลบน ลำแชะ และลำน้ำมูล

มีความยาวประมาณ 224 กิโลเมตร ซึ่งไหลไปบรรจบกับลำตะคองที่อำเภอจักราช ประชากรตามลุ่มน้ำส่วนใหญ่ประกอบอาชีพทำนาและทำไร่ ต้นน้ำอยู่ในเขตอำเภอปักธงชัยและอำเภอครบุรี มีปริมาณน้ำค่อนข้างมากและไหลตลอดปี ลุ่มน้ำนี้มีเขื่อนขนาดใหญ่ 3 แห่ง คือ เขื่อนลำมูลบน เขื่อนลำแชะ และเขื่อนลำพระเพลิง นอกจากนี้ยังมีอ่างเก็บน้ำขนาดกลางและขนาดเล็กอีกหลายแห่ง

**ลุ่มน้ำลำตะคอง** ต้นกำเนิดเกิดจากเทือกเขาสันกำแพง ในเขตอุทยานแห่งชาติเขาใหญ่ มีลำน้ำสายหลักคือลำตะคอง มีความยาวประมาณ 175 กิโลเมตร ไหลขึ้นไปทางเหนือผ่านอำเภอปากช่อง และวกไปทางตะวันออกผ่านอำเภอสีคิ้ว อำเภอสูงเนิน อำเภอเมืองนครราชสีมา ไหลลงสู่แม่น้ำมูลที่ตำบล

ท่าช้าง อำเภอเฉลิมพระเกียรติ ประชากรตามบริเวณลุ่มน้ำส่วนใหญ่จะประกอบอาชีพทำนา ทำไร่ และปลูกไม้ผล นอกจากนั้นยังมีการเลี้ยงสัตว์ด้วย

**ลุ่มน้ำลำเชียงไกร** ต้นกำเนิดเกิดจากภูเขาในเขตอำเภอบำเหน็จณรงค์ จังหวัดชัยภูมิ มีลำน้ำสายหลักคือ ลำเชียงไกร มีความยาวประมาณ 145 กิโลเมตร ซึ่งมีต้นน้ำอยู่ในอำเภอด่านขุนทด และไหลลงสู่แม่น้ำมูลที่อำเภอโนนสูง มีน้ำตลอดปีและค่อนข้างมากในช่วงฤดูฝน นอกจากนั้นยังมีอ่างเก็บน้ำขนาดกลางและขนาดเล็ก ฝายน้ำล้นและบ่อบาดาลอีกหลายแห่ง ประชากรส่วนใหญ่ตามลุ่มน้ำประกอบอาชีพทำนา ทำไร่ และเลี้ยงสัตว์

**ลุ่มน้ำลำสะแทด** ต้นน้ำอยู่ที่ห้วยปราสาทในเขตอำเภอคง มีลำน้ำสายหลัก คือ ลำสะแทด มีความยาวประมาณ 35 กิโลเมตร มีต้นน้ำอยู่ที่อำเภอขามสะแกแสง และอำเภอคง มีปริมาณน้ำตลอดปีและค่อนข้างมากในช่วงฤดูฝน และมีฝายน้ำล้นขนาดกลาง ขนาดเล็ก กั้นลำน้ำอีกหลายแห่ง ประชากรส่วนใหญ่ในลุ่มน้ำประกอบ อาชีพทำนา ทำไร่ ปลูกไม้ผล และเลี้ยงสัตว์

**ลุ่มน้ำชี** มีลำน้ำสายหลักคือลำน้ำชี ช่วงผ่านจังหวัดนครราชสีมา มีความยาวประมาณ 38 กิโลเมตร มีน้ำไหลตลอดปี และมีปริมาณน้ำค่อนข้างมากในฤดูฝน โครงการสูบน้ำด้วยไฟฟ้าจากแม่น้ำชีของการพลังงานแห่งชาติ ในพื้นที่อำเภอแก้งสนามนาง และแหล่งน้ำขนาดเล็กอีกหลายแห่ง ประชากรส่วนใหญ่ในลุ่มน้ำประกอบอาชีพทำนา

**ตารางแสดงพื้นที่ลุ่มน้ำย่อยที่สำคัญในเขตจังหวัดนครราชสีมา**

|  |  |  |  |
| --- | --- | --- | --- |
| **ลุ่มน้ำย่อย** | **พื้นที่ลุ่มน้ำ** | | **อำเภอในเขตลุ่มน้ำ** |
| **ตร.กม** | **ไร่** |
| 1. ลำน้ำมูลตอนบน | 2,521 | 1,575,625 | ครบุรี โชคชัย เมือง นม. เฉลิมพระเกียรติ |
| 1. ลำพระเพลิง | 2,310 | 1,443,750 | ปากช่อง วังน้ำเขียว ปักธงชัย โชคชัย |
| 1. ลำตะคอง | 3,905 | 2,440,625 | ปากช่อง สีคิ้ว สูงเนิน ขามทะเลสอ เมืองฯ |
| 1. ลำเชียงไกร | 3,752 | 2,345,000 | ด่านขุนทด สีคิ้ว เทพารักษ์ โนนไทย เมืองฯ พระทองคำ โนนสูง ขามสะแกแสง |
| 1. ลำน้ำชี | 680 | 425,000 | แก้งสนามนาง บ้านเหลื่อม คง |
| 1. ลำสะแทด | 2,457 | 1,535,625 | บัวใหญ่ บัวลาย สีดา คง โนนแดง พิมาย ประทาย ขามสะแกแสง โนนสูง เมืองยาง |
| 1. ลำน้ำมูลตอนล่าง | 1,565 | 978,125 | โนนสูง เฉลิมพระเกียรติ จักราช พิมาย ชุมพวง ลำทะเมนชัย เมืองยาง |
| 1. ลำจักราช | 1,388 | 867,500 | เสิงสาง หนองบุญมาก จักราช พิมาย  เฉลิมพระเกียรติ |
| 1. ลำปลายมาศ | 1,915 | 1,196,875 | ครบุรี เสิงสาง ห้วยแถลง ชุมพวง |
| **รวม** | **20,493** | **12,808,125** |  |

ที่มา : โครงการชลประทานนครราชสีมา

**แหล่งเก็บน้ำขนาดใหญ่**

ในพื้นที่จังหวัดนครราชสีมา มีโครงการชลประทานขนาดใหญ่ 5 แห่ง ได้แก่ อ่างเก็บน้ำลำตะคอง อ่างเก็บน้ำลำพระเพลิง อ่างเก็บน้ำมูลบน อ่างเก็บน้ำลำแชะ อ่างเก็บน้ำลำปลายมาศ และเขื่อนระบายน้ำทุ่งสัมฤทธิ์ โดยมีความจุ 992.69 ล้านลูกบาศก์เมตร พื้นที่ชลประทาน 589,499 ไร่

**ตารางแสดงโครงการชลประทานขนาดใหญ่ จังหวัดนครราชสีมา**

|  |  |  |  |  |  |
| --- | --- | --- | --- | --- | --- |
| **อ่างเก็บน้ำ** | **ที่ตั้ง** | | **ความจุ**  **(ล้านม.3)** | **เขตพื้นที่**  **รับประโยชน์**  **(อำเภอ)** | **พื้นที่**  **ชลประทาน**  **(ไร่)** |
| **ตำบล** | **อำเภอ** |
| 1. ลำตะคอง  เขายายเที่ยง | ลาดบัวขาว  คลองไผ่ | สีคิ้ว | 314.49  10.30 | สีคิ้ว สูงเนิน  ขามทะเลสอ  เมืองฯ เฉลิมพระเกียรติ | 164,186  - |
| 2. ลำพระเพลิง  ลำสำลาย | ตะขบ | ปักธงชัย | 110.00  39.8 | ปักธงชัย โชคชัย เมืองฯ  ปักธงชัย | 67,760  17,200 |
| 3. มูลบน  ลำแชะ | จระเข้หิน  โคกกระชาย | ครบุรี | 141.00  275.00 | ครบุรี โชคชัย  ครบุรี โชคชัย | 45,136  113,750 |
| 4. ลำปลายมาศ  ห้วยเตย | โนนสมบูรณ์ | เสิงสาง | 98.00  4.10 | เสิงสาง  เสิงสาง | 24,022  4,000 |
| 5. ขรน.ทุ่งสัมฤทธิ์ | ในเมือง | พิมาย | ทด-ระบายน้ำ | พิมาย | 152,931 |
| **รวม** |  |  | **992.69** |  | **588,985** |

ที่มา : โครงการชลประทานนครราชสีมา

**ข้อมูลเกี่ยวกับพื้นที่การเกษตรและพื้นที่ชลประทานในจังหวัดนครราชสีมา**

**พื้นที่ชลประทานปัจจุบัน พื้นที่ชลประทานที่มีศักยภาพขยายเพิ่มได้**

**(ไร่) (ไร่)**

-โครงการชลประทานนครราชสีมา 106,696 6,789

-โครงการส่งน้ำและบำรุงรักษาลำตะคอง 164,186 -

-โครงการส่งน้ำและบำรุงรักษาลำพระเพลิง 84,960 2,400

-โครงการส่งน้ำและบำรุงรักษามูลบน-ลำแชะ 158,886 -

-โครงการส่งน้ำและบำรุงรักษาลำปลายมาศ 28,022 650

-โครงการส่งน้ำและบำรุงรักษาทุ่งสัมฤทธิ์ 152,931 6,000

**รวม 695,681 15,839**

ที่มา : โครงการชลประทานนครราชสีมา

**ทรัพยากรป่าไม้**

จังหวัดนครราชสีมามีพื้นที่ป่าไม้ทั้งหมด 2,297,735 ไร่ คิดเป็นร้อยละ 17.94 ของพื้นที่ทั้งจังหวัด ปัจจุบันมีสภาพป่าดิบสมบูรณ์เนื้อที่ประมาณ 1,243,743 ไร่ คิดเป็นร้อยละ 9.71 ของพื้นที่ทั้งจังหวัดมีพรรณไม้สำคัญที่ขึ้นอยู่ ได้แก่ ไม้ประดู่ ไม้แดง ไม้มะค่าโมง ไม้เต็ง ไม้รัง ไม้ยาง ไม้เหียง

ไม้พลวง เป็นต้น รองลงมาเป็นป่าผลัดใบสมบูรณ์ร้อยละ 3.54 ของพื้นที่ทั้งจังหวัด และพื้นที่ป่าผลัดใบรอสภาพฟื้นฟูร้อยละ  2.48 ของพื้นที่ทั้งจังหวัด โดยมีการกำหนดให้เป็นพื้นที่ป่าไม้ตามกฎหมาย ดังนี้

1. พื้นที่อุทยานแห่งชาติ จำนวน 2 แห่ง คือ อุทยานแห่งชาติเขาใหญ่และอุทยานแห่งชาติทับลาน รวมเนื้อที่ประมาณ 1,412,425 ไร่

2. พื้นที่ป่าสงวนแห่งชาติ จำนวน 29 ป่า รวมเนื้อที่ประมาณ 4,864,238.50 ไร่ ซึ่งในพื้นที่ป่าสงวนแห่งชาติคณะรัฐมนตรีได้มีมติเมื่อวันที่ 10 และ 17 มีนาคม 2535 จำแนกเขตการใช้ประโยชน์ที่ดินออกเป็น 3 เขต คือ

- เขตพื้นที่เหมาะสมการเกษตร (Zone A) เนื้อที่ประมาณ 91,012 ไร่

- เขตพื้นที่ป่าเพื่อการอนุรักษ์ (Zone C) เนื้อที่ประมาณ 1,575,218 ไร่

- เขตพื้นที่ป่าเพื่อเศรษฐกิจ (Zone E) เนื้อที่ประมาณ 3,282,186 ไร่

โดยพื้นที่ป่าเพื่อเศรษฐกิจ (Zone E) บางส่วน และพื้นที่เหมาะสมการเกษตร (Zone A) กรมป่าไม้

ได้มอบพื้นที่ให้สำนักงานปฏิรูปที่ดินเพื่อการเกษตรนำไปปฏิรูปเพื่อเกษตรกรรมแล้ว

จังหวัดนครราชสีมา มีภูเขาที่สำคัญ ได้แก่ เขาเขียว เขากบินทร์ เขาบรรทัด เขาสันกำแพง เขาดงพญาเย็น เขาดงพญาไฟ และเขาใหญ่ จากภาพถ่ายดาวเทียม Lansat-TM มาตราส่วน 1:50,000 เมื่อปี 2546 พบว่าจังหวัดนครราชสีมามีพื้นที่ป่าไม้คิดเป็นร้อยละ 15.74 ของพื้นที่จังหวัด หรือคิดเป็นเนื้อที่ 2,045,250 ไร่ ต่อมาในปี 2547 พื้นที่ป่าลดลงเหลือร้อยละ 15.37 ของพื้นที่จังหวัดคิดเป็นเนื้อที่ 1,968,701.5 ไร่ ในปี 2548 พื้นที่ป่าลดลงเหลือร้อยละ 15.20 ของพื้นที่จังหวัด หรือคิดเป็นเนื้อที่ 1,945,926.7 ไร่ ต่อมาในปี 2549 จากการแปลภาพถ่ายดาวเทียมและการตรวจสอบภาคพื้นดิน (Ground Check) พบว่าจังหวัดนครราชสีมา มีพื้นที่ป่าเหลือร้อยละ 14.22 หรือ 1,821,900 ไร่ (2,915.04 ตร.กม.) ซึ่งพื้นที่ป่ามีแนวโน้มลดลงเรื่อย ๆ เนื่องจากยังคงมีการบุกรุกทำลายพื้นที่ป่าไม้ ทำให้ป่าไม้ลดลงอยู่เสมอและไม่สามารถเพิ่มพื้นที่ป่าไม้ให้ถึงเป้าหมายตามที่กำหนดไว้

**ข้อเสนอแนะแนวทาง หรือมาตรการแก้ไข**

จากสถานการณ์แนวโน้มของปัญหาดังกล่าวจะเห็นได้ว่า พื้นที่ป่าไม้ของจังหวัดนครราชสีมา

มีแนวโน้มลดลงทุกๆ ปี โดยปัญหาสำคัญ คือ การบุกรุกทำลายพื้นที่ป่าไม้ อันเป็นผลมาจากความไม่ชัดเจนของแนวเขตป่าไม้ ทำให้มีการบุกรุกพื้นที่ป่าไม้อย่างต่อเนื่อง ดังนั้น แนวทางการแก้ไขปัญหาที่ค่อนข้างได้ผลมากที่สุด คือ การจัดทำแนวเขตป่าไม้ให้ชัดเจนควบคู่ไปกับการประชาสัมพันธ์ให้ทุกฝ่ายทราบถึงโทษทางกฎหมายของการบุกรุกยึดถือครอบครองพื้นที่ป่าไม้ ตลอดจนการปลูกฝังสร้างจิตสำนึกในการอนุรักษ์ทรัพยากรป่าไม้อย่างต่อเนื่องสม่ำเสมอ รวมไปถึงการเร่งส่งเสริมให้ทุกภาคส่วนเข้ามามีส่วนร่วมในการเพิ่มพื้นที่สีเขียว โดยการปลูกป่าในที่ดินของรัฐหรือที่ดินของเอกชน การปลูกต้นไม้ในเมือง การปลูกต้นไม้ในที่สาธารณประโยชน์ให้มากยิ่งขึ้น

ที่มา : สำนักงานทรัพยากรธรรมชาติจังหวัดนครราชสีมา

**ทรัพยากรสัตว์ป่า**

พื้นที่จังหวัดนครราชสีมา มีทรัพยากรสัตว์ป่าที่สำคัญหลายชนิด เช่น ช้าง เก้ง กวาง ลิง และนกชนิด

ต่าง ๆ เป็นต้น ส่วนสัตว์ป่าชนิดหายากหรือใกล้จะสูญพันธุ์ ได้แก่ กระทิง เลียงผา แมวลายหินอ่อน และนกเงือก เป็นต้น สัตว์ป่าใหญ่พบในพื้นที่อุทยานแห่งชาติเขาใหญ่ อุทยานแห่งชาติทับลาน และพื้นที่ป่าสงวนแห่งชาติต่าง ๆ ที่มีสภาพป่าธรรมชาติเป็นที่อยู่อาศัย ที่หลบซ่อน และแหล่งอาหารของสัตว์ป่า


**ทรัพยากรธรณี**


จังหวัดนครราชสีมามีผลผลิตแร่และย่อยหินที่สำคัญ ได้แก่ หินบะซอลต์ หินปูน และเกลือหิน   
มีผู้ถือประทานบัตรจำนวน 30 ราย ครอบคลุมพื้นที่ 2,982 ไร่ 41 งาน 1,198 ตารางวา จำแนกเป็นพื้นที่แร่เกลือหิน 959 ไร่ 5 งาน 277 ตารางวา พื้นที่แร่หิน ดินหรือทรายอุตสาหกรรม 233 ไร่

3 งาน 80 ตารางวา พื้นที่แร่หินประดับชนิดหินทราย 110 ไร่ 14 งาน 412 ตารางวา พื้นที่แร่หินอ่อน 290 ไร่ 7 งาน 134 ตารางวา พื้นที่แร่หินอ่อน หินอุตสาหกรรมชนิดหินปูน 717 ไร่ 6 งาน 146 ตารางวา พื้นที่แร่หินอุตสาหกรรมชนิดหินบะซอลต์ 673 ไร่ 6 งาน 149 ตารางวา มีมูลค่าผลผลิตแร่รวมเฉลี่ย 612.72 ล้านบาท ผลผลิตแร่ที่ผลิตได้สูงสุด ในปี 2552 คือ หินปูน–หินอุตสาหกรรมชนิดก่อสร้าง ผลิตได้ 501,287 เมตริกตัน รองลงมาเป็น หินอ่อน ผลิตได้ 408,333.63 เมตริกตัน และ หินบะซอลต์ ผลิตได้ 347,071 เมตริกตัน

**ชนิดแร่ที่พบในจังหวัดนครราชสีมา จำแนกเป็นรายอำเภอ**

|  |  |  |
| --- | --- | --- |
| **ลำดับที่** | **ชนิดแร่** | **พบบริเวณอำเภอ** |
| 1 | เกลือหิน | เมือง, โนนไทย, โนนสูง, ขามสะแกแสง, ด่านขุนทด,  แก้งสนามนาง, พิมาย, บ้านเหลื่อม, จักราช, บัวใหญ่, พระทองคำ, บัวลาย,เมืองยาง, ลำทะเมนชัย, สีดา,  เฉลิมพระเกียรติ, คง |
| 2 | หินบะซอลต์เพื่อการอุตสาหกรรม | โชคชัย, หนองบุญมาก, ครบุรี |
| 3 | โดโลไมต์ | ปากช่อง |
| 4 | เอเมอรี่ | วังน้ำเขียว |
| 5 | หินปูน | ปากช่อง |
| 6 | หินอ่อน | ปากช่อง |
| 7 | บอลล์เคลย์ | ปากช่อง, สีคิ้ว, สูงเนิน |
| **ที่มา : กรมทรัพยากรธรณี** | | |





**1.2 สถานการณ์สาธารณภัยที่เกิดขึ้นในพื้นที่**

**(1) อุทกภัย/และดินโคลนถล่ม**

|  |  |  |  |  |  |  |
| --- | --- | --- | --- | --- | --- | --- |
| **ปี พ.ศ.** | **จำนวนครั้งที่เกิดภัย**  **(ครั้ง)** | **จำนวนครัวเรือน**  **ที่ประสบภัย (ครัวเรือน)** | **พื้นที่ประสบภัย**  **(อำเภอ)** | **เสียชีวิต**  **(คน)** | **บาดเจ็บ**  **(คน)** | **มูลค่าความเสียหาย**  **(ล้านบาท)** |
| 2559 | 1 | 3,369 | 24 | - | - | 29,420,190.75 |
| 2560 | 4 | 3369 | 17 | - | - | 2,375,555.50 |
| 2561 |  |  |  |  |  |  |

(ที่มา : สำนักงาน ปภ. จังหวัดนครราชสีมา ข้อมูล ณ วันที่ 30 เดือน กันยายน พ.ศ.2561 )

**(2) ภัยแล้ง**

|  |  |  |  |  |  |  |
| --- | --- | --- | --- | --- | --- | --- |
| **ปี**  **พ.ศ.** | **จำนวนครั้งที่เกิดภัย**  **(ครั้ง)** | **พื้นที่ประสบภัย**  **(อำเภอ)** | **จำนวนครัวเรือนที่ประสบภัย (ครัวเรือน)** | **พื้นที่การเกษตรเสียหาย**  **(ไร่)** | **จำนวนสัตว์**  **ที่รับผลกระทบ**  **(ตัว)** | **มูลค่า**  **ความเสียหาย**  **(ล้านบาท)** |
| 2559 | 1 | 10 | 54,401 | 456,087 | - | 136,206.35 |
| 2560 | - | - | - | - | - | - |
| 2561 |  |  |  |  |  |  |

(ที่มา : สำนักงาน ปภ.จังหวัดนครราชสีมา ข้อมูล ณ วันที่ 30 เดือน กันยายน พ.ศ. 2561)

**(3) ภัยจากการคมนาคมและขนส่ง อุบัติเหตุทางถนน (ทั้งปี)**

|  |  |  |  |  |
| --- | --- | --- | --- | --- |
| **ปี**  **พ.ศ.** | **จำนวนครั้งที่**  **เกิดภัย**  **(ครั้ง)** | **สถานที่**  **เกิดเหตุ**  **สูงสุด** | **เสียชีวิต**  **(คน)** | **มูลค่าความเสียหาย**  **(บาท)** |
| 2559 |  |  |  |  |
| 2560 |  |  |  |  |
| 2561 |  |  |  |  |

(ที่มา : สำนักงาน ปภ.จังหวัดนครราชสีมา ข้อมูล ณ วันที่ 30 เดือน สิงหาคม พ.ศ. 2559)

**(4) ภัยจากพายุหมุนเขตร้อน (วาตภัย)**

|  |  |  |  |  |  |
| --- | --- | --- | --- | --- | --- |
| **ปี**  **พ.ศ.** | **จำนวนครั้งที่เกิดภัย**  **(ครั้ง)** | **พื้นที่ประสบภัย**  **(อำเภอ)** | **จำนวนบ้านเรือนเสียหายทั้งหลัง (หลัง)** | **จำนวนบ้านเรือนเสียหายบางส่วน (หลัง)** | **มูลค่าความเสียหาย**  **(ล้านบาท)** |
| 2556 | 20 | 13 | 9 | 435 | 584,350 |
| 2557 | 262 | - | 2 | 3,414 | 18,630,280 |
| 2558 | 410 | 6 | - | 4,905 | 5,849,146 |

(ที่มา : สำนักงาน ปภ.จังหวัดนครราชสีมา ข้อมูล ณ วันที่ 30 เดือน สิงหาคม พ.ศ.2559)

**(5) อัคคีภัย**

|  |  |  |  |  |  |  |
| --- | --- | --- | --- | --- | --- | --- |
| **ปี พ.ศ.** | **จำนวนครั้งที่เกิดภัย**  **(ครั้ง)** | **พื้นที่ประสบภัย**  **(อำเภอ)** | **จำนวนบ้านเรือนเสียหาย (หลัง)** | **เสียชีวิต**  **(คน)** | **บาดเจ็บ**  **(คน)** | **มูลค่าความเสียหาย**  **(ล้านบาท)** |
| 2559 | 4 | 3 | 11 | - | - | อปท.ช่วยเอง |
| 2560 | 3 | 3 | 8 | - | - | 81,000 |
| 2561 |  |  |  |  |  |  |

(ที่มา : สำนักงาน ปภ.จังหวัดนครราชสีมา ข้อมูล ณ วันที่ 30 เดือน กันยายน พ.ศ. 2561)

**(6) ช้างป่า**

|  |  |  |  |  |  |
| --- | --- | --- | --- | --- | --- |
| ปี พ.ศ. | จำนวนครั้ง  ที่เกิดภัย | สถานที่เกิดเหตุ  (อำเภอ) | ผู้เสียชีวิต  (คน) | ผู้บาดเจ็บ (คน) | มูลค่าความเสียหาย  (บาท) |
| 2559 | 2 | ครบุรี  เสิงสาง | - | - | - |
| 2560 | 1 | ครบุรี | - | - | อปท.ช่วยเอง |
| 2561 |  |  |  |  |  |

(ที่มา : สำนักงาน ปภ.จังหวัดนครราชสีมา ข้อมูล ณ วันที่ 30 เดือน กันยายน พ.ศ. 2561)

**1.3 การประเมินความเสี่ยงภัยของจังหวัดนครราชสีมา**

(1) จากข้อมูลสถิติการเกิดภัยแล้ง ในระยะเวลา 3 ปี (ปี พ.ศ.2556 - 2558) มีจำนวน 118 ครั้ง มูลค่าความเสียหาย 440,880,700 ล้านบาท ซึ่งนับวันมีโอกาสเกิดเป็นระยะเวลายาวนานขึ้น เนื่องมาจากการเกิดสภาวะโลกร้อน ฤดูกาลไม่เป็นไปตามปฏิทิน มักจะเกิดภาวะฝนทิ้งช่วง ประกอบกับลักษณะภูมิศาสตร์ของจังหวัดนครราชสีมาเป็นที่ราบสูง พื้นดินส่วนมากมีลักษณะเป็นดินทรายไม่อุ้มน้ำ ทำให้การเก็บกักน้ำไว้ใช้ในฤดูแล้งได้น้อย บางพื้นที่ดินเค็ม ทำให้ไม่สามารถทำการเพาะปลูกได้ผลผลิตเต็มที่ และปัจจุบันสภาวะอากาศที่ร้อนจัดปริมาณน้ำฝนในเกณฑ์น้อยกว่าที่ผ่านมา ของอ่างเก็บน้ำขนาดเล็กและขนาดกลางเป็นส่วนใหญ่ จึงทำให้จังหวัดนครราชสีมา มีสภาวะเสี่ยงต่อการเกิดภัยแล้งเป็นลำดับที่ 1

(2) จากข้อมูลสถิติการเกิดสาธารณภัย อุทกภัยย้อนหลัง 3 ปี (ปี พ.ศ. 2556 – 2558) รวม จำนวน 62 ครั้ง คิดมูลค่าความเสียหายรวมทั้งสิ้น 23,714,879 ล้านบาท สาเหตุหลักเกิดจากพายุมรสุมพัดผ่านในช่วงฤดูฝนในพื้นที่จังหวัดนครราชสีมา ประมาณปีละ 1-2 ลูก ทำให้พื้นที่ทางการเกษตรเกิดน้ำท่วมเสียหายเป็นส่วนใหญ่ ความเสียหายรองลงมา ได้แก่ สิ่งสาธารณประโยชน์จะมีความเสียหายทางด้านถนนเชื่อมระหว่างหมู่บ้าน (ถนน อบต.) สะพาน ฝายน้ำล้น ท่อลอดคลองส่งน้ำเพื่ออุปโภค บริโภค และเพาะปลูก ถูกกระแสน้ำตัดขาด เนื่องจากปริมาณน้ำไหลมาเป็นจำนวนมาก ไม่มีที่เก็บกักและมีการก่อสร้างถมที่ให้สูงขึ้นเพื่อก่อสร้างบ้านพักอาศัย การก่อสร้างตัดถนนเกิดขึ้นเป็นจำนวนมาก ไม่มีการวางท่อระบายน้ำที่มีขนาดใหญ่เพียงพอ ทำให้น้ำไหลได้ช้าไม่ทันกับน้ำที่มีปริมาณมาก และลำคลองเกิดการทับถมของดินตะกอนทำให้ตื้นเขิน และบางพื้นที่เป็นที่ลาดต่ำในการรองรับน้ำ จึงทำให้เกิดการน้ำไหลหลาก และน้ำท่วมขังในพื้นที่ต่ำเป็นประจำ ทำให้จังหวัดนครราชสีมา มีความเสี่ยงภัยจากอุทกภัยเป็นลำดับที่ 2

(3) จากข้อมูลสถิติการเกิดอุบัติเหตุจราจรทางถนนเป็นสาธารณภัยที่เสี่ยงอันดับ 3 ดูจากข้อมูล 3 ปี (ปี พ.ศ. 2556 – 2558) เกิดอุบัติเหตุ จำนวน 7,559 ครั้ง นับวันยิ่งเกิดขึ้นบ่อยครั้ง ประกอบกับในแต่ละปี มีการจดทะเบียนยานพาหนะเพิ่มขึ้น ทำให้ปริมาณรถยนต์ รถจักรยานยนต์ มีจำนวนมาก และในส่วนของผู้ขับขี่ ปัจจุบันยังไม่ถือปฏิบัติตามกฎหมายจราจรอย่างเคร่งครัด ยกตัวอย่าง เช่น เมาแล้วขับ ขับรถเร็วเกินอัตราที่กฎหมายกำหนด ขับรถจักรยานยนต์โดยไม่สวมหมวกนิรภัย ฯลฯ ซึ่งเป็นสาเหตุหลักของการเกิดอุบัติเหตุจากการจราจรภายในจังหวัด ปัจจัยที่เป็นสาเหตุของอุบัติเหตุรองลงมาคือ จุดเสี่ยงที่มีอยู่ในพื้นที่ เช่น ทางโค้งที่มีลักษณะแคบ ทางแยก ทางร่วมที่ยังขาดสัญญาณไฟจราจร ป้ายเตือน โดยเฉพาะสายรอง ยังมีสภาพความเสี่ยงต่อการเกิดอุบัติเหตุได้มาก และในช่วงเทศกาลสำคัญต่างๆ ตลอดจนฤดูการท่องเที่ยวจังหวัดนครราชสีมา จะมีปริมาณรถสาธารณะ รถยนต์ส่วนบุคคลและยานพาหนะอื่นๆ ใช้เส้นทางจากกรุงเทพมหานคร มุ่งสู่ภาคตะวันออกเฉียงเหนือ ซึ่งจังหวัดนครราชสีมา เป็นประตูเชื่อมภาคอีสาน ส่งผลให้มียวดยานพาหนะใช้เป็นเส้นทางสัญจรไปมาเป็นปริมาณจำนวนมาก จากข้อมูลอุบัติเหตุจราจรทางถนน 3 ปี ทำให้จังหวัดนครราชสีมา มีผู้เสียชีวิต จำนวน 1,412 คน บาดเจ็บ จำนวน 6,484 คน มูลค่าความเสียหายประมาณ 6,030,556,000 ล้านบาท ( ค่าความเสียหายผู้บาดเจ็บ 59,000 บาท ผู้เสียชีวิต 4,000,000 บาท ต่อ / คน ข้อมูลศูนย์อำนวยการความปลอดภัยทางถนน ปี พ.ศ. 2553 ) และในการจัดลำดับความเสี่ยงภัยของจังหวัดนครราชสีมาจากมากไปหาน้อยสามารถจัดลำดับได้ดังนี้

* 1. ภัยแล้ง
  2. อุทกภัยและดินโคลนถล่ม
  3. ภัยจากการคมนาคมและขนส่ง (ภัยจากอุบัติเหตุจราจรทางบก)
  4. ภัยจากพายุหมุนเขตร้อน (วาตภัย)
  5. อัคคีภัย
  6. ภัยจากสารเคมีและวัตถุอันตราย
  7. ภัยจากอากาศหนาว
  8. ภัยจากไฟป่าและหมอกควัน
  9. ภัยจากแผ่นดินไหวและอาคารถล่ม
  10. ภัยจากโรคระบาดในมนุษย์
  11. ภัยจากโรคแมลง สัตว์ ศัตรูพืชระบาด
  12. ภัยจากโรคระบาดสัตว์และสัตว์น้ำ
  13. ภัยจากเทคโนโลยีและสารสนเทศ
  14. ภัยจากก่อวินาศกรรม
  15. ภัยทางอากาศ

จากความเสี่ยงต่อสาธารณภัย ดังกล่าวข้างต้น ส่งผลกระทบต่อชีวิตและทรัพย์สินของประชาชนความเป็นอยู่และด้านสาธารณประโยชน์ของรัฐ ดังนั้นจังหวัดนครราชสีมา จึงจัดทำแผนการป้องกันและบรรเทาสาธารณภัยจังหวัดนครราชสีมา พ.ศ. 2558 ทบทวน ฉบับปรับปรุง ประจำปี 2562

**หมายเหตุ :** จังหวัดนครราชสีมา พิจารณาประเมินความเสี่ยงของภัยจากความถี่การเกิดของภัย /

การสามารถควบคุมภัยในพื้นที่ให้สงบได้โดยเร็วว่าอยู่ในระดับใด มาก ปานกลาง หรือน้อย การจัดลำดับความเสี่ยงภัยได้เน้นที่ความเสี่ยงสูงและปานกลาง

…………………………………………………………………….